Pokyny pre prispievateľov recenzovaného vedeckého časopisu *o dieťati, jazyku, literatúre*

Recenzia

Autor recenzie má 2 možnosti pri voľbe názvu:

1. Ak je názvom recenzie recenzované dielo, potom prosíme uviesť:

písmo 14b., tučné: meno autora, názov (kurzívou)

**Písmo 12b., tučné: miesto vydania, vydavateľa, rok vydania, rozsah strán, ISBN.**

Ukážka:

**Dana Lešková: *Fikcia a história. K transformácii naratívov o Jánošíkovi*.**

**Prešov: Prešovská univerzita v Prešove, Pedagogická fakulta, 2013. 127 s. ISBN 978-80-555-0788-0.**

2. Ak je názov vlastný, potom prosíme uviesť:

písmo 14b., tučné: názov recenzie

**Písmo 12b., tučné: v hranatých zátvorkách meno autora (veľkým písmom), rok vydania, názov diela (kurzívou), miesto vydania, vydavateľa, rozsah strán, ISBN.**

Ukážka:

**O DIDAKTIKE MATERINSKÉHO JAZYKA**

**V TRANSDISCIPLINÁRNOM KONTEXTE**

**[PACOVSKÁ, Jasňa, 2012. *K hlubinám študákovy duše. Didaktika mateřského jazyka v transdisciplinárním kontextu.* Praha: Karolinum. 242 s. ISBN 978-80-246-2152-4.]**

Recenzie je možné písať v slovenskom, českom alebo anglickom jazyku. Odporúčaný rozsah recenzie je *minimálne 3 strany a maximálne 5 strán textu* formátu A4 (vrátane kontaktnej adresy autora).

Použite prosím nastavený vzhľad stránky: všetky okraje veľkosti 2,5 cm, hlavička a päta 1,25 cm, typ písma Times New Roman, veľkosť písma 12 b. (text) okrem nadpisu, riadkovanie 1,5 bez medzery pred odsekom prípadne za odsekom, odsadenie prvého riadku v odseku o 1,25 cm (štandardné odsadenie). Stránky nečíslujte. Odporúčame využiť všetky preddefinované štýly, ktoré sú súčasťou tejto šablóny.

Pre zvýraznenie vybraných častí textu využite *kurzívu*. Kurzívu využívajte aj pri citovaní. Citát vyznačte úvodzovkami.

Bibliografické údaje zaznamenávajte priamo v texte v tvaroch:

* Z. Stanislavová (1998, s. 54) alebo (Stanislavová, 1998, s. 55 – 60) – ak chcete odkázať priamo na konkrétnu stranu (strany) publikácie;
* Ľ. Liptáková & M. Klimovič (2009) alebo (Liptáková & Klimovič, 2009) – ak v texte odkazujete na publikáciu autorskej dvojice;
* (Pupala, 2001; Turek, 2008; Tomengová, 2012) – ak v texte na jednom mieste odkazujete na viacero publikácií;
* (Seigneuric et al., 2000) alebo Seigneuric et al. (2000) – ak v texte odkazujete na kolektívnu publikáciu;
* (Fuster, 2008; podľa Bobáková, Kovalčíková, & Ropovik 2015) – ak v texte uvádzate citáciu publikácie zo sekundárneho zdroja.

V prípade, že použijete odkazy na webové stránky, overte, prosím, ich aktívnosť.

**Literatúra**

V časopise uplatňujeme bibliografickú normu STN ISO 690: 2012 (citovanie podľa harvardského systému) s týmito výnimkami:

Uplatňovanie slovenskej pravopisnej normy pri uvádzaní rozpätia strán, keď nepoužívame spojovník, ale pomlčku: nie s. 103-105, ale s. 103 – 105.

V bibliografickom údaji používame kurzívu na označenie názvu titulu, z ktorého čerpáme. V údaji o knižnej publikácii kurzívou označujeme názov publikácie, v údaji o periodiku alebo zborníku kurzívou označujeme príslušný názov, nie nadpis štúdie či odborného článku.

V anglických bibliografických údajoch používame aj slovenské jazykové prvky.

Uveďte prosím zoznam všetkých bibliografických odkazov spomenutých v texte v abecednom poradí; písmo Times New Roman, veľkosť 10, riadkovanie jednoduché, medzera za bibliografickým údajom 6pt.

**Ukážky bibliografických odkazov:**

**knižné publikácie**

Průcha, J. (2011). *Dětská řeč a komunikace. Poznatky vývojové psycholingvistiky*. Grada Publishing.

Lakoff, G., & Johnson, M. (2002). *Metafory, kterými žijeme*. Host.

Furdík, J. (2004). *Slovenská slovotvorba (Teória, opis, cvičenia)*. M. Ološtiak (Ed.). Náuka.

Alvermann, D. E., Unrau, N. J., & Ruddell, R. B. (Eds.) (2013). *Theoretical Models and Processes of Reading* (6th ed.). International Reading Association.

Liptáková, Ľ., & Klimovič, M. (Eds.) (2014). *Encyklopédia jazyka pre deti*. Prešovská univerzita v Prešove, Pedagogická fakulta.

Liptáková, Ľ. et al. (2015). *Integrovaná didaktika slovenského jazyka a literatúry pre primárne vzdelávanie*. (2., doplnené a prepracované vydanie). Prešovská univerzita v Prešove, Pedagogická fakulta.

Slančová, D. (2008). *Štúdie o detskej reči*. Acta Facultatis Philosophicae Universitatis Prešoviensis 193/275. Jazykovedný zborník 23. Prešovská univerzita, Filozofická fakulta.

Brooks, P. J., & Kempe V. (Eds.) (2014). *Encyclopedia of Language Development*. SAGE Publications, Inc.

Rusňák, R. (2008). *Moderná rozprávka a jej detská recepcia*. Prešovská univerzita v Prešove. <http://www.pulib.sk/web/kniznica/elpub/dokument/Rusnak1>

**článok (kapitola) v knižnej publikácii**

Vužňáková, K. (2014). Deminutívnosť v jazyku a reči hovoriacich. In J. Kesselová, M. Imrichová, & M. Ološtiak (Eds.), *Registre jazyka a jazykovedy (I). Na počesť Daniely Slančovej* (s. 227–236). Filozofická fakulta Prešovskej univerzity v Prešove.

McVee, M. B., Dunsmore, K., & Gavelek, J. R. (2013). Schema Theory Revisited. In D. E. Alvermann, N. J. Unrau, & R. B. Ruddell (Eds.), *Theoretical Models and Processes of Reading* (6th ed.) (pp. 489–524). International Reading Association.

**článok v časopise**

Hoffmannová, J. (1996). Analýza diskurzu (ve světle nových publikací). *Slovo a slovesnost, 57*(2), 109–115.

Ferjenčík, J., Bobáková, M., Kovalčíková, I., Ropovik, I., & Slavkovská, M. (2014). Proces a vybrané výsledky slovenskej adaptácie Delis-Kaplanovej systému exekutívnych funkcií D-KEFS. *Československá psychologie: časopis pro psychologickou teorii a praxi, 58*(6), 543–558.

Cain, K., Oakhill, J., & Bryant, P. (2004). Children´s Reading Comprehension Ability: Concurrent Prediction by Working Memory, Verbal Ability, and Component Skills. *Journal of Educational Psychology,* *96*(1), 31–42.

**Kontakt**

**Akademický titul, meno a priezvisko, vedecká hodnosť**

Pracovisko (univerzita, fakulta)

Pracovisko (katedra, kabinet, ústav)

Adresa pracoviska, štát (v prípade zahraničných prispievateľov)

E-mail